Diari Oficial de la Generalitat Valenciana


Sumari del DOGV 8407, del 22-10-2018 (2018/9676)

RESOLUCIÓ de 4 d'octubre de 2018, del conseller d'Hisenda i Model Econòmic, per la qual es dona publicitat a la minoració del crèdit assignat a la convocatòria efectuada mitjançant Resolució de 31 de gener de 2018, del mateix òrgan, per a la concessió d'ajudes en forma de bonificació de costos financers d'operacions de préstec atorgades per l'Institut Valencià de Finances per al finançament de projectes empresarials elegibles en el marc del canvi de model econòmic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8407

Data del DOGV
:   22-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9676


Data del document
:   04-10-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 4 d'octubre de 2018, del conseller d'Hisenda i Model Econòmic, per la qual es dona publicitat a la minoració del crèdit assignat a la convocatòria efectuada mitjançant Resolució de 31 de gener de 2018, del mateix òrgan, per a la concessió d'ajudes en forma de bonificació de costos financers d'operacions de préstec atorgades per l'Institut Valencià de Finances per al finançament de projectes empresarials elegibles en el marc del canvi de model econòmic. [2018/9676]  
De conformitat amb la base vint-i-quatrena de l'Ordre 19/2017, de 14 de desembre, de la Conselleria d'Hisenda i Model Econòmic, reguladora de la concessió d'ajudes en forma de bonificació dels costos financers d'operacions de préstec atorgades per l'Institut Valencià de Finances per al finançament de projectes empresarials elegibles en el marc del canvi de model econòmic (DOGV 8195, 21.12.2017); es va publicar la corresponent convocatòria en el DOGV 8299, de 7 de febrer de 2018.  
Aquesta resolució establia una dotació pressupostària màxima per import de 04.626.878 - de fons propis GV no condicionats, amb càrrec al capítol 4, línia de subvenció S5113000, «Subvenció de costos de préstecs financers de l'IVF a la inversió empresarial transformadora del model econòmic», de l'aplicació pressupostària 64.63.70.634.87.9, del pressupost de l'exercici 2018.  
De la mateixa manera, es disposava que el termini de presentació de les sol·licituds telemàtiques romandria obert fins al 30 de novembre de 2018 a les 24.00 hores.  
Des de la publicació de la Resolució de 31 de gener de 2018, del conseller d'Hisenda i Model Econòmic, s'han tramitat sol·licituds per import que en el seu conjunt no supera els 600.000 euros de la despesa prevista.  
Tenint en compte els antecedents exposats, a la vista de les previsions de sol·licitud fins al 30 de novembre de 2018 -data de finalització de presentació de sol·licituds-, s'estima suficient el crèdit màxim de 2 milions d'euros per a atendre la despesa de probable execució en l'exercici 2018, enfront dels 10 milions consignats inicialment. Per tant, és previsible que 8 milions de la dotació de la línia S5113000 queden sense executar.  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Fer pública la minoració del crèdit destinat al finançament de les subvencions de costos financers de préstecs de l'IVF a la inversió empresarial transformadora del model econòmic, convocat mitjançant resolució de 31 de gener de 2018, en 8 milions d'euros, del programa 14.09.11.580.09.4 corresponent a la línia de subvenció S5113000, resultant una dotació de 2 milions d'euros.  
  
Segon  
La present resolució entrarà en vigor l'endemà de la seua publicació en el Diari Oficial de la Generalitat Valenciana (DOGV).  
  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant del corresponent jutjat del contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que els interessats puguen presentar qualsevol altre recurs que estimen pertinent.  
  
València, 4 d'octubre de 2018.- El conseller d'Hisenda i Model Econòmic: Vicent Soler i Marco.